**СВЕТ ОКО НАС 6. МОЈЕ ПОТРЕБЕ, МОЈЕ ЖЕЉЕ 17.09.2020.г.**

Можемо да желимо много тога, али испуњење свих наших жеља није неопходно за живот.

Уколико не купимо најновије играчке, телефон, гардеробу…то неће угрозити наше здравље.

Жеље и потребе нису исто. Понекада желимо нешто што нам није стварно потребно.Због тога треба добро да размислимо шта је то што нам стварно треба и да се потрудимо да наше жеље одговарају нашим потребама.

Када купујемо ствари које нам нису стварно потребне, многе од њих пребрзо заврше на отпаду.

СВИМА ЈЕ ПОТРЕБНА СИГУРНОСТ, УВАЖАВАЊЕ И ЉУБАВ.

**ОСНОВНЕ ПОТРЕБЕ СУ:**

1. Вода и ваздух;
2. Одржавање личне хигијене;
3. Потребе за сном,
4. Редован одлазак у тоалет;
5. Боравак на чистом ваздуху;
6. Облачење у складу са временским приликама;
7. Љубав,
8. Сигурност;
9. Подршка.

Веома је важно да редовно уносимо храну и воду у организам, да одржимо личну хигијену, да довољно спавамо, да редовно одлазимо у тоалет, да боравимо на чистом ваздуху, да се облачимо у складу са временским приликама.

Да бисмо расли и развијали се важно је да задовољимо основне потребе.

1. Подвуци тачне одговоре.

**Основне потребе је важно задовољити да бисмо:**

**БИЛИ МРШАВИ; БИЛИ ВЕСЕЛИ;**

**БИЛИ ЛЕПИ; РАСЛИ И РАЗВИЈАЛИ СЕ;**

**БИЛИ ЖИВИ; БИЛИ ЗДРАВИ;**

1. Помози Сари да препозна да ли је потреба или жеља.

**ХОЋУ ДА ПОЈЕДЕМ СВЕ ОВЕ БОМБОНЕ.**

**ПОТРЕБА ЖЕЉА**

1. Следеће реченице пажљиво прочитај. Реченицу која казује стварну потребу подвуци зеленом бојом, а реченицу која казује жељу подвуци плавом бојом.
* Потребне су ми наочаре за читање.
* Потребне су ми наочаре са црвеним оквиром.
* Уморна сам. Потребан ми је сан.
* Сутра имамо физичко. Потребне су ми нове патике са ваздушним ђоном.
* Хладно ми је! Потребна ми је топла одећа.
1. Пажљиво прочитај Анин разговор са оцем. Напиши њен одговор али тако да је схватила да нови телефон није њена стварна потреба.
* Ана: Видела сам код другарице најновији модел телефона. Хоћу исти такав.
* Тата: Имаш нови телефон који смо ти купили пре неколико месеци. Да ли ради?
* Ана: Да, одлично ради, али Јанин је лепши и бољи.
* Тата: У том случају паметније је да новац потрошимо на твоју рекреативну наставу.
* Ана: …………………………………………………………………………………………………………..

**СВЕТ ОКО НАС 6. МОЈЕ ПОТРЕБЕ, МОЈЕ ЖЕЉЕ 17.09.2020.г.**

**ДОМАЋИ ЗАДАТАК 17.09.2020**

**У свесци напиши једну своју потребу и једну своју жељу.**